Diari Oficial de la Generalitat Valenciana


Sumari del DOGV 5593, del 06-09-2007 (2007/10648)

Bases de la convocatòria per a la provisió d'una borsa de treball d'agents de la policia local, funcionaris interins.
---------------------------------------------------------------------------------------------------------------------

### Dades del document

Número de DOGV
:   5593

Data del DOGV
:   06-09-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/10252


Data del document
:   30-07-2007

Organisme emissor
:   Ajuntament de San Isidro

Tipus de document
:   Convocatòria

Descriptors 

:   * San Isidro
    * concurs administratiu
    * policia
    * treball temporal
    * administració local

Bases de la convocatòria per a la provisió d'una borsa de treball d'agents de la policia local, funcionaris interins. [2007/10838]  
La Junta de Govern Local de l'Ajuntament de San Isidro, en sessió celebrada el 26 de juliol de 2007, va aprovar les bases i convocatòria que a continuació es transcriuen:  
Bases i convocatòria per a la provisió d'una borsa de treball d'agents de la policia local, funcionaris interins  
1. Objecte de la convocatòria  
És objecte de la present convocatòria la provisió d'una borsa de treball d'agents de la policia local, amb caràcter interí, per a auxiliar els serveis del cos de la policia local d'este ajuntament, sempre que existisca vacant i consignació pressupostària.  
Exerciran les funcions establides per als policies interins en la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana.  
La borsa de treball d'agents de la policia local resultarà formada pels aspirants que ho sol·liciten i que havent participat en proves d'accés al cos d'agents de la policia local de qualsevol municipi de la Comunitat Valenciana, hagen aprovat algun exercici dels que constituïxen el procés selectiu, segons l'orde de prioritat que s'obtinga per la puntuació aconseguida i amb preferència dels qui hagen aprovat un nombre més gran d'exercicis. En el cas que diversos aspirants coincidisquen en el mateix nombre de proves superades o en la mateixa puntuació obtinguda, l'orde d'inscripció en la borsa serà per data de presentació de la sol·licitud per a formar part de la present convocatòria.  
La incorporació d'un aspirant a la borsa de treball no genera cap dret subjectiu, ja que és merament indicativa per a l'Ajuntament. Si l'aspirant que figura en primer lloc renuncia, la corporació queda facultada per a nomenar el següent i així successivament. Les renúncies a qualsevol nomenament suposaran la pèrdua definitiva del dret a estar inclòs en la borsa de treball.  
2. Característiques generals  
2.1 Retribucions: al personal d'esta borsa que siga seleccionat com a funcionari interí li correspondran les retribucions íntegres del lloc de treball per al qual haja sigut contractat.  
2.2 Règim jurídic: el personal que siga nomenat interinament estarà sotmés, mentre dure el nomenament, al règim jurídic corresponent al lloc de treball per al qual ha sigut nomenat.  
2.3 Vigència de la borsa: la borsa romandrà vigent fins que es renove per acord de la Junta de Govern Local o òrgan equivalent.  
3. Requisits per a la inscripció  
3.1 Requisits dels aspirants:  
- Tindre la nacionalitat espanyola.  
- Estar en possessió del títol de Batxiller Superior o equivalent, o complides les condicions per a obtindre'l en la data en què finalitze el termini de presentació d'instàncies.  
- No patir cap malaltia ni defecte físic que impedisca l'exercici de les corresponents funcions i tindre una estatura mínima d'1,65 metres per als hòmens i 1,60 per a les dones.  
- Tindre complits 18 anys sense excedir l'edat de 30 anys. Només als efectes de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe policia local i els seus auxiliars.  
- No haver sigut separat per mitjà d'expedient disciplinari del servei de l'administració de l'estat, de les comunitats autònomes, de les entitats locals o de qualsevol altra institució jurídica pública, ni trobar-se inhabilitat ni suspés en ferm per a l'exercici de les funcions públiques.   
- Posseir els permisos de conducció de vehicles de les classes B i que permeten la conducció de motocicletes amb unes característiques de potència que no sobrepassen els 25 kw o una relació potència/pes no superior a 0,16 kw/kg.  
3.2 Presentació d'instàncies i documentació complementària:  
Els aspirants hauran de manifestar en les instàncies per a sol·licitar formar part en la convocatòria de la borsa de treball, que complixen cada una de les condicions que s'exigixen en l'apartat anterior. Adjuntaran un certificat mèdic expedit amb una data no superior a un any d'antiguitat en el moment de la presentació, en el qual s'acredite que no patixen cap malaltia ni defecte físic que els impossibilite el desenvolupament del seu lloc de treball i la talla. Així mateix hauran d'aportar tots els documents que tinguen relació amb el que establix l'apartat anterior i amb les proves que hagen superat amb la puntuació que hagen obtingut.  
Les instàncies es dirigiran al president de la corporació i es presentaran en el Registre General en el termini de 15 dies hàbils, comptats a partir de l'endemà de la publicació de l'anunci de convocatòria en el Butlletí Oficial de la Província d'Alacant. Es podran presentar en la forma determinada en l'article 38.4 de la LRJPAC i s'haurà de remetre anunci d'esta circumstància a este ajuntament per mitjà de fax, que haurà de ser rebut com a màxim l'últim dia de presentació d'instàncies; si no és així serà causa d'exclusió de l'aspirant.   
4. Publicitat i admissió d'aspirants  
Les presents bases i convocatòria es publicaran en el Diari Oficial de la Comunitat Valenciana, Butlletí Oficial de la Província d'Alacant i al tauler d'anuncis d'este ajuntament. Una vegada finalitzat el termini de presentació d'instàncies, mitjançant una resolució de l'Alcaldia s'aprovarà la llista nominal de sol·licitants ordenada segons puntuació assignada i, si és el cas, motiu d'exclusió, es publicarà al tauler d'anuncis d'este ajuntament durant el termini de cinc dies hàbils a efecte d'esmenes o al·legacions. El llistat definitiu i entrada en vigor serà publicat també en l'esmentat tauler d'anuncis.  
5. Comissió de baremació  
A la comissió de baremació li correspondrà l'ordenació de la llista d'aspirants d'acord amb el que establix el punt primer d'estes bases, i elevar-la a l'Alcaldia Presidència; estarà composta per:   
President: l'alcalde o regidor en qui delegue.  
Vocals:   
- Un funcionari pertanyent al cos de la policia local d'este ajuntament.  
- El regidor delegat de Policia Local.  
- El regidor delegat d'Hisenda.  
Secretari: el de l'Ajuntament o funcionari en qui delegue.  
6. Funcionament de la borsa de treball  
6.1 Nomenament  
Quan es produïsca la necessitat de realitzar un nomenament interí, s'avisarà per mitjà de comunicació telefònica i/o escrita, i conforme a l'orde de puntuació de la llista d'inscrits, al sol·licitant del lloc.  
L'inscrit en la borsa disposarà, des que és avisat, de 48 hores per a presentar-se davant de l'òrgan corresponent amb la documentació que se li haja indicat. En el supòsit de no comparéixer sense causa justificada, s'entendrà que rebutja l'oferta amb els efectes establits en la base primera, i es procedirà a avisar al següent aspirant inscrit en la llista.  
6.2 Període de prova  
Amb l'inici de la prestació de serveis, començarà a computar-se el període de proves, per un termini d'un mes. La no superació de tal període requerirà un informe motivat del superior jeràrquic, que haurà de ser elevat a la Junta de Govern Local o òrgan equivalent, la qual decidirà sobre la rescissió o no de la relació jurídica mantinguda per la prestació del servei, així com l'exclusió o no de l'aspirant de la borsa de treball.  
6.3 Manteniment en la llista  
Es mantindrà en el mateix ordre que ocupava en la llista de la borsa corresponent qui, durant la vigència d'esta, haja sigut nomenat per un període igual o inferior a 160 hores de treball efectiu.   
7. Incidències i recursos  
La comissió de baremació queda autoritzada per a resoldre els dubtes que es presenten, interpretar estes bases i prendre els acords necessaris per al bon ordre del procés.  
Contra la convocatòria, les bases i les actuacions administratives que es deriven d'estes, les persones interessades podran interposar els recursos establits en els casos i formes que cita la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
San Isidro, 30 de juliol de 2007.- L'alcalde: Fernando Morales Jiménez.